Arne Lygre

**Arne Ingolv Sunde Lygre** (født 6. februar 1968 i Bergen, med aner til Tysnes og Fusa) er en norsk forfatter og dramatiker. Skuespillene hans er oppført på norske og utenlandske scener, blant annet i Danmark, Tyskland, Frankrike, Italia, Portugal og Brasil, og de er oversatt til minst tolv språk. Han har mottatt Ibsenprisen både i 2013 og i 2024 for *I vårt sted*.

## Lygre som dramatiker (utvalg)

### ''Mamma og meg og menn''
Lygres debut som dramatiker kom i 1998 med stykket *Mamma og meg og menn*. Skuespillet ble utgitt på Aschehoug forlag i 1998, og hadde urpremiere samme år på Rogaland Teater i Stavanger, med Ingrid Forthun som regissør. Stykket ble deretter satt opp på Masken Teater i Nykøbing Falster (Danmark) i 2000, regissert av Mikkel Hede. 

Skuespillet ble utgitt av det franske forlaget Les Solitaires Intempestifs (fransk tittel: «Maman et moi et les hommes») i 2000, oversatt av Terje Sinding. Det ble satt opp på Addition Théâtre i Le Mans (Frankrike) i 2006/2007, med Francois Chevallier som regissør. Teatersesongen 2007/2008 gikk stykket på Badisches Staatstheater i Karlsruhe (Tyskland), regissert av Thomas Krupa. 

### ''Brått evig''
Lygres neste skuespill, *Brått evig*, ble utgitt på Aschehoug forlag i 1999. Det hadde urpremiere på Nationaltheatret i Oslo i 2000. Regissør var Catrine Telle.

Skuespillet ble oppført på Vanalinnastuudio i Tallinn (Estland) i 2000/2001. Regissør i Tallinn var Roman Baskin. I 2003 ble det satt opp på Staatschauspielhaus i Dresden (Tyskland), med Stefan Nolte som regissør. 

Stykket ble utgitt på det serbiske forlaget Stubovi kulture i 2003, oversatt til serbisk av Olga Dordilovic.

### ''Skygge av en gutt''
Lygres neste verk ble ferdigstilt i 2003, og bar tittelen *Skygge av en gutt*. Stykket ble utgitt på Aschehoug forlag i 2005 (i samlingen *To skuespill*). Det hadde urpremiere på Det Norske Teater i Oslo i 2006, med Ola B. Johannessen som regissør. Skuespillet ble nominert til Ibsenprisen 2007.

### ''Mann uten hensikt''
Skuespillet *Mann uten hensikt* ble utgitt på Aschehoug forlag i 2005 (i samlingen *To skuespill*). Det hadde urpremiere på Nationaltheatret/Torshovteatret i Oslo i 2005. Alexander Mørk-Eidem var regissør for oppsetningen.

I 2006 ble skuespillet satt opp på Theatre Am Neumarkt i Zürich (Sveits). Regissør for den sveitsiske oppsetningen var Marc von Henning.

Verket ble utgitt på fransk i 2007 på forlaget L’Arche, under tittelen *Homme sans but*. Oversettelsen var ved Terje Sinding. I 2007/2008 ble stykket vist på Odéon Theatre de l’Europe i Paris (Frankrike), med Claude Régy som regissør. 

### ''Dager under''
I 2006 ferdigstilte Lygre skuespillet *Dager under*. Det ble utgitt på Aschehoug forlag i 2008. Stykket hadde urpremiere på Teater Momentum i Odense i 2009 med den danske tittelen *Dage under*. Regissør var Kamilla Mortensen. Forestillingen ble nominert til den danske Reumert-prisen 2009 i kategorien «Årets store, lille forestilling». 

### ''Så stillhet'' (også kalt: ''Så blir det stilt'')
Stykket *Så stillhet* ble ferdigstilt i 2007, og ble utgitt på Aschehoug forlag i 2009. Skuespillet hadde urpremiere på Det Norske Teater i Oslo i 2009 med tittelen *Så blir det stilt*. Regissør var Torkil Sandsund.

### ''Jeg forsvinner''
I 2011 hadde *Jeg forsvinner* verdenspremiere på Théâtre National de la Colline i Paris, med norgespremiere på Nationaltheatret 24. august 2012. Stykket ble senere tildelt Ibsenprisen.

### ''Ingenting av meg''
I 2013 ble skuespillet *Ingenting av meg* utgitt i bokform. I 2014 hadde det premiere både på Det Norske Teatret, Stadsteatern i Stockholm og Théâtre National de la Colline i Paris.

### ''La deg være''
I 2016 hadde *La deg være* urpremiere på Nationaltheatret.

### ''Tid for glede''
I januar 2022 hadde forestillingen *Tid for glede* urpremiere på Det Norske Teatret, med Johannes Holmen Dahl som regissør. Anmelderne var svært begeistret. «Eg trur eg har sett årets beste framsyning. Allereie.» skrev NRKs anmelder. *Aftenposten*s anmelder kalte forestillingen «en stor begivenhet i norsk teater». Anmelderen i tidsskriftet ''Subjekt'' mente imidlertid at selve teaterteksten var svak, men at regiarbeidet og skuespillerprestasjonene var imponerende.

### ''I vårt sted''
I oktober 2023 hadde skuespillet *I vårt sted* premiere på Nationaltheatret, med Sigrid Strøm Reibo som regissør. *Aftenposten*s anmelder kalte stykket «stor teaterkunst», *Norsk Shakespearetidsskrift*s anmelder mente at «[s]tykket formidler klokt og berørende en bønn om omsorg og kjærlighet». *Morgenbladet*s anmelder kalte *I vår tid* «en teatralsk triumf». I mars 2024 ble han tildelt Ibsenprisen for dette stykket.

## Prosaforfatter
Lygre debuterte som prosaforfatter i 2004 med novellesamlingen *Tid inne*, som han mottok Brageprisen for samme år. I 2006 kom romanen *Et siste ansikt*. Høsten 2009 ga han ut romanen *Min døde mann*. 

## Priser og nominasjoner

* Lygre ble tildelt Mads Wiel Nygaards legat i 2009.
* I 2013 ble han tildelt Ibsenprisen for stykket *Jeg forsvinner*.

* I 2017 vant han Heddaprisen for beste scenetekst for original tekst til *La deg være*, som hadde blitt uroppført på Nationaltheatret. Forestillingen var regissert av Johannes Holmen Dahl.
* I 2021 ble Lygres *Minnetrilogien* nominert til Ibsenprisen.
* Stykket *Tid for glede* ble nominert til Ibsenprisen 2023.
* I 2024 mottok han Ibsenprisen for skuespillet *I vårt sted*.
* 2025: Telenors kulturpris - Grenseløs kommunikasjon

## Verker
### Romaner og noveller
* 2004: *Tid inne* (noveller) Aschehoug – tildelt Brageprisen 2004 for beste novellesamling; nominert til Klassekampens bokpris «Neshornet» for beste skjønnlitterære utgivelse 2004
* 2006: *[[Et siste ansikt]]* (roman), Aschehoug – nominert til NRK P2-lytternes romanpris 2006
* 2009: *Min døde mann* (roman), Aschehoug
* 2012: *Ikke noe å forlate* (novelle)

### Dramatikk
*1998: *Mamma og meg og menn* – urpremiere på Rogaland Teater i Stavanger i 1998
*1999: *Brått evig* – urpremiere på Nationaltheatret i Oslo i 2000
*2003: *Skygge av en gutt* – urpremiere på Det Norske Teatret i Oslo i 2006
*2005: *Mann uten hensikt* – urpremiere på Nationaltheatret/Torshovteatret i Oslo i 2005
*2006: *Dager under* – urpremiere på Teater Momentum i Odense i 2009 med tittelen *Dage under*
*2007: *Så stillhet* – utgitt på Aschehoug forlag i 2009; urpremiere på Det Norske Teater i Oslo i 2009 med tittelen *Så blir det stilt*
*2011: *Jeg forsvinner* – urpremiere på Théâtre National de la Colline i Paris
*2013: *Ingenting av meg* – utgitt i bokform
*2016: *La deg være* – urpremiere på Nationaltheatret
*2020: *Minnetrilogien : tre enaktere* – urpremiere på Trøndelag Teater:
***Minner om oss*
***Du finnes*
***Jeg glemmer*
* 2022: *Tid for glede* – urpremiere på Det Norske Teatret
* 2023: *I vårt sted* – urpremiere på Nationaltheatret høsten 2023 
* 2026: *Gi meg hånden* – urpremiere på Nationaltheatret våren 2026 

## Bibliografi
* 1998: *Mamma og meg og menn* (skuespill) Aschehoug – 158 s. ISBN 82-03-18039-6
** fransk: *Maman et moi et les hommes*; traduit du norvégien par Terje Sinding. – Besançon : Solitaires Intempestifs , 2000 – 123 s. ISBN 2-912464-70-6
* 1999: *Brått evig* (skuespill), Aschehoug, – 203 s.  ISBN 82-03-18132-5
** serbisk: Iznenada večni; prevala s norveškog Olga Ðorđilović. Beograd : Stubovi kulture , 2003 – 155 s. ISBN 86-7979-081-8
* 2004: *Tid inne* (noveller), Aschehoug, – 203 sider – ISBN 82-03-19116-9
* 2005: *To skuespill*. Aschehoug, – 319 s. ISBN 82-03-19037-5 (ib.):
** *Skygge av en gutt* (skuespill)
** *Mann uten hensikt* (skuespill)
* 2006: *Et siste ansikt* (roman), Aschehoug
* 2008: *Dager under* (skuespill), Aschehoug
* 2009: *Så stillhet* (skuespill), Aschehoug
* 2009: *Min døde mann* (roman), Aschehoug
* 2011: *Jeg forsvinner* (skuespill), Aschehoug
* 2013: *Ingenting av meg* (skuespill), Aschehoug
* 2016: *La deg være* (skuespill), Aschehoug
* 2019: *Meg nær* (skuespill), Aschehoug
* 2020: *Minnetrilogien: tre enaktere* (skuespill), Aschehoug
* 2022: *Tid for glede* (skuespill), Aschehoug
* 2024: *I vårt sted* (skuespill), Aschehoug

## Referanser


## Kilder
*Presentasjon av Arne Lygre i Forfatterkatalogen på Forfattersentrums nettsider

## Eksterne lenker
* 
* 
* 
*  Om Arne Lygre på Litteraturnettet
*  A.I.S. Lygre i NRK Forfatter
*  Arne Lygre  hos Norske Dramatikeres Forbund
*  Digitaliserte bøker av Lygre hos Nasjonalbiblioteket
*  Om Arne Lygre på Aschehoug hjemmeside
*Artikler om Arne Lygre i Norart